Keywords

Summary

Keywords 1. Tiesību aktu tuvināšana – Preču zīmes – Direktīva 2008/95 – Preču vai pakalpojumu, uz kuriem attiecas preču zīme, identifikācija – Skaidrības un precizitātes prasības – Preču zīmes piešķirtās aizsardzības apjoma noteikšana, ko veic kompetentās iestādes un uzņēmēji (Eiropas Parlamenta un Padomes Direktīva 2008/95) 2. Tiesību aktu tuvināšana – Preču zīmes – Direktīva 2008/95 – Preču vai pakalpojumu, uz kuriem attiecas preču zīme, identifikācija – Nicas klasifikācijas klašu nosaukumu vispārīgo apzīmējumu izmantošana – Pieļaujamība – Nosacījumi – Pietiekami skaidra un precīza identifikācija (Eiropas Parlamenta un Padomes Direktīva 2008/95) 3. Tiesību aktu tuvināšana – Preču zīmes – Direktīva 2008/95 – Preču vai pakalpojumu, uz kuriem attiecas preču zīme, identifikācija – Nicas klasifikācijas klašu nosaukumu vispārīgo apzīmējumu izmantošana – No tā izrietošās aizsardzības apjoms – Reģistrācijas pieteicēja pienākums precizēt tā pieteikumā norādītās preces vai pakalpojumus (Eiropas Parlamenta un Padomes Direktīva 2008/95) Summary 1. Direktīva 2008/95, ar ko tuvina dalībvalstu tiesību aktus attiecībā uz preču zīmēm, ir jāinterpretē tādējādi, ka tajā ir izvirzīta prasība, lai reģistrācijas pieteicējs preces vai pakalpojumus, attiecībā uz kuriem tiek lūgta preču zīmes aizsardzība, identificētu pietiekami skaidri un precīzi, lai ļautu kompetentajām iestādēm un uzņēmējiem uz šī pamata vien noteikt preču zīmes piešķirtās aizsardzības apjomu. Preču zīmes reģistrācijas publiskajā reģistrā mērķis ir padarīt to pieejamu kompetentajām iestādēm un sabiedrībai, it īpaši uzņēmējiem. Pirmkārt, kompetentajām iestādēm pietiekami skaidri un precīzi jāzina ar preču zīmi aptvertās preces vai pakalpojumi, lai tās varētu pildīt savus pienākumus saistībā ar reģistrācijas pieteikumu iepriekšēju pārbaudi, kā arī atbilstoša un precīza preču zīmju reģistra publicēšanu un uzturēšanu. Otrkārt, uzņēmējiem jāspēj skaidri un precīzi pārliecināties par to pašreizējo vai potenciālo konkurentu veiktajām reģistrācijām vai iesniegtajiem reģistrācijas pieteikumiem un tādējādi gūt labumu no atbilstošās informācijas par trešo personu tiesībām. (sal. ar 46.–49. un 64. punktu un rezolutīvo daļu) 2. Direktīva 2008/95, ar ko tuvina dalībvalstu tiesību aktus attiecībā uz preču zīmēm, ir jāinterpretē tādējādi, ka tajā ir pieļauta Nicas Nolīguma par preču un pakalpojumu starptautisko klasifikāciju preču zīmju reģistrācijas vajadzībām 1. pantā paredzētās klasifikācijas klašu nosaukumu vispārīgo apzīmējumu izmantošana, lai identificētu preces un pakalpojumus, attiecībā uz kuriem tiek lūgta preču zīmes aizsardzība, ja vien šāda identifikācija ir pietiekami skaidra un precīza. Kompetentajām iestādēm, lai noteiktu, vai šie apzīmējumi atbilst izvirzītajām skaidrības un precizitātes prasībām, katrā atsevišķā gadījumā vērtējums ir jāveic, ņemot vērā preces vai pakalpojumus, attiecībā uz kuriem reģistrācijas pieteicējs lūdz preču zīmes piešķirto aizsardzību. (sal. ar 55., 56. un 64. punktu un rezolutīvo daļu) 3. Valsts preču zīmes reģistrācijas pieteicējam, kurš izmanto visus Nicas Nolīguma par preču un pakalpojumu starptautisko klasifikāciju preču zīmju reģistrācijas vajadzībām 1. pantā paredzētās klasifikācijas vienas konkrētas klases nosaukuma vispārīgos apzīmējumus, lai identificētu preces vai pakalpojumus, attiecībā uz kuriem tiek lūgta preču zīmes aizsardzība, ir jāprecizē, vai tā reģistrācijas pieteikums paredz aptvert visas šīs klases alfabētiskajā sarakstā ietilpstošās preces vai pakalpojumus vai vienīgi dažas no šīm precēm vai pakalpojumiem. Ja reģistrācijas pieteikums attiecas vienīgi uz dažām šīm precēm vai pakalpojumiem, pieteicējam ir pienākums precizēt, kuras no šajā klasē ietilpstošajām precēm vai pakalpojumiem ir paredzēts aptvert. Reģistrācijas pieteikumu, kas neļauj konstatēt, vai, izmantojot Nicas klasifikācijas vienas konkrētas klases nosaukumu, pieteicējs paredz aptvert visas šajā klasē ietilpstošās preces vai tikai daļu no tām, nevar uzskatīt par pietiekami skaidru un precīzu. (sal. ar 61., 62. un 64. punktu un rezolutīvo daļu)

Lieta C-307/10

Chartered Institute of Patent Attorneys

pret

Registrar of Trade Marks

(The Person Appointed by the Lord Chancellor under Section 76 of The Trade Marks Act 1994, on Appeal from the Registrar of Trade Marks (Apvienotā Karaliste) lūgums sniegt prejudiciālu nolēmumu)

“Preču zīmes — Dalībvalstu tiesību aktu tuvināšana — Direktīva 2008/95/EK — Preču vai pakalpojumu, kuriem ir lūgta preču zīmes aizsardzība, identifikācija — Skaidrības un precizitātes prasības — Nicas klasifikācijas klašu nosaukumu izmantošana preču zīmju reģistrācijas mērķiem — Pieļaujamība — Preču zīmei piešķirtās aizsardzības apjoms”

Sprieduma kopsavilkums

Tiesību aktu tuvināšana – Preču zīmes – Direktīva 2008/95 – Preču vai pakalpojumu, uz kuriem attiecas preču zīme, identifikācija – Skaidrības un precizitātes prasības – Preču zīmes piešķirtās aizsardzības apjoma noteikšana, ko veic kompetentās iestādes un uzņēmēji (Eiropas Parlamenta un Padomes Direktīva 2008/95) Tiesību aktu tuvināšana – Preču zīmes – Direktīva 2008/95 – Preču vai pakalpojumu, uz kuriem attiecas preču zīme, identifikācija – Nicas klasifikācijas klašu nosaukumu vispārīgo apzīmējumu izmantošana – Pieļaujamība – Nosacījumi – Pietiekami skaidra un precīza identifikācija (Eiropas Parlamenta un Padomes Direktīva 2008/95) Tiesību aktu tuvināšana – Preču zīmes – Direktīva 2008/95 – Preču vai pakalpojumu, uz kuriem attiecas preču zīme, identifikācija – Nicas klasifikācijas klašu nosaukumu vispārīgo apzīmējumu izmantošana – No tā izrietošās aizsardzības apjoms – Reģistrācijas pieteicēja pienākums precizēt tā pieteikumā norādītās preces vai pakalpojumus (Eiropas Parlamenta un Padomes Direktīva 2008/95)